Pielikums

Ogres novada pašvaldības domes

29.05.2025. sēdes lēmumam

(protokols Nr.9; 19)

Finansējuma saņēmēja līguma reģistrācijas Nr.: \_\_\_\_\_\_\_\_\_\_\_\_\_\_\_

Sadarbības partnera līguma reģistrācijas Nr.: \_\_\_\_\_\_\_\_\_\_\_\_\_\_\_

**SADARBĪBAS LĪGUMS**

*par projekta Nr.* *2.1.2.1.i.0/2/24/I/CFLA/003 “Atvieglojumu pārvaldības pakalpojuma pilnveide un ieviešanas atbalsts” aktivitāšu īstenošanu*

Rīgā DOKUMENTA DATUMS IR TĀ ELEKTRONISKĀS PARAKSTĪŠANAS DATUMS*.*

**Valsts digitālās attīstības aģentūra**, (nodokļu maksātāja kods Nr. 90001733697), adrese: Alberta iela 10, Rīga, LV-1010, kuru pārstāv direktors Jorens Liopa, kurš darbojas saskaņā ar Ministru kabineta 2016. gada 14. jūnija noteikumiem Nr. 375 „*Valsts digitālās attīstības aģentūras nolikums*” (turpmāk – **Finansējuma saņēmējs**) no vienas puses, un

**Ogres novada pašvaldība,** (reģistrācijas Nr. 90000024455) adrese: Brīvības iela 33, Ogre, Ogres novads, LV-5001, kā Eiropas Savienības Atveseļošanas un noturības mehānisma (turpmāk – Atveseļošanas fonds) plāna sadarbības partneris (turpmāk – Sadarbības partneris) Ogres novada pašvaldības priekšsēdētāja vietnieka Ginta Sīviņa personā, kurš darbojas saskaņā ar Ogres novada pašvaldības 2024.gada 27.jūnija saistošo noteikumu Nr. 25/2024 “Ogres novada pašvaldības nolikuma pamata, no otras puses, katrs atsevišķi turpmāk – Puse, kopā – Puses,

**saskaņā ar** Ministru kabineta 2024. gada 20. augusta rīkojumu Nr. 687 “Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" investīcijas 2.1.2.1.i. "Centralizētās platformas un sistēmas" projekta "Atvieglojumu pārvaldības pakalpojuma pilnveide un ieviešanas atbalsts" pases, centralizētas funkcijas vai koplietošanas pakalpojumu attīstības plāna apstiprināšanu”,

un **pamatojoties** uz

* Ministru kabineta 2022. gada 14. jūlija noteikumu Nr. 435 “Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” īstenošanas noteikumi” (turpmāk – ANM MK noteikumi) 28. un 29. punktu;
* 2024. gada 31.janvāra vienošanos “Vienošanās par Eiropas Savienības Atveseļošanas fonda projekta ieviešanu Projekta Nr. 2.1.2.1.i.0/2/24/I/CFLA/003” (turpmāk – Vienošanās), kas noslēgta Centrālās finanšu un līgumu aģentūras (turpmāk – CFLA) un Finansējuma saņēmēja starpā (Finansējuma saņēmēja līguma reģistrācijas Nr. 13-4/25/1), 2. pielikuma 1.5. sadaļu;

**noslēdz** šādu sadarbības līgumu (turpmāk – Līgums).

1. **VISPĀRĪGAIS NOTEIKUMS**

Līgumā lietotie termini tiek lietoti atbilstoši Eiropas Parlamenta un Padomes 2021. gada 12. februāra Regulai (ES) 2021/241, ar ko izveido Atveseļošanas un noturības mehānismu, un uz tās pamata izdoto normatīvo aktu, t.sk., ANM MK noteikumu pamata, kas Pusēm ir zināmi un pieejami, izpratnē, kā arī Vienošanās izpratnē.

1. **LĪGUMA PRIEKŠMETS**
	1. Puses vienojas sadarboties projekta “Atvieglojumu pārvaldības pakalpojuma pilnveide un ieviešanas atbalsts” (turpmāk – Projekts) aktivitāšu īstenošanā, ievērojot Sadarbības partnerim Projekta ietvaros noteiktos uzdevumus saskaņā ar Līguma 1. pielikumu “Sadarbības partnerim Projekta ietvaros noteiktās aktivitātes: Ogres novada pašvaldība” (turpmāk – Aktivitātes),Sadarbības partnera Projekta finansējumu saskaņā ar Līguma 2. pielikumu “Sadarbības partnera Projekta finansējums, EUR: Ogres novada pašvaldība” (turpmāk – 2. pielikums), kā arī citus Līguma noteikumus.
	2. Aktivitāšu īstenošanas termiņš: līdz Projekta īstenošanas darbības beigām, bet ne ilgāk kā līdz 2026. gada 31. maijam.
	3. Puses visas aktivitātes Projekta ietvaros īsteno atbilstoši Līguma nosacījumiem un Vienošanās, kas tiek pievienota Līgumam un ir Līguma neatņemama sastāvdaļa.
2. **FINANSĒJUMA PLĀNOŠANAS, UZSKAITES UN IZLIETOJUMA KĀRTĪBA**
	1. Sadarbības partnerim piešķirtais projekta indikatīvais finansējums Aktivitāšu īstenošanai ir 974’219,40 euro (deviņi simti septiņdesmit četri tūkstoši divsimt deviņpadsmit euro un 40 centi), t.sk.:
		1. Attīstības un noturības mehānisma (AF) finansējums 805’140,00 euro (astoņi simti pieci tūkstoši viens simts četrdesmit euro );
		2. Valsts budžeta finansējums 169’079,40 euro (viens simts sešdesmit deviņi tūkstoši septiņdesmit deviņi euro un 40 centi).
	2. Sadarbības partnera finansējuma sadalījums izmaksu pozīcijās norādīts Līguma 2. pielikumā. Līguma 3.1. apakšpunktā norādītā finansējuma kopsumma ir maksimālais Sadarbības partnerim piešķirtais finansējuma apjoms, kas var tikt samazināts atbilstoši faktiski veiktajiem atbilstošajiem izdevumiem. Ja Sadarbības partnera Projekta faktiski veiktās attiecināmās izmaksas ir lielākas par Projekta budžetā apstiprinātajām Sadarbības partnera kopējām attiecināmajām izmaksām, starpību sedz Sadarbības partneris.
	3. Līguma 3.1.1 un 3.1.2. apakšpunktā minēto projekta finansējumu Aktivitāšu īstenošanai Sadarbības partneris jāizlieto līdz Projekta īstenošanas darbības beigām un atbilstoši Projekta iesniegumam.
	4. Sadarbības partneris Projekta īstenošanai plānoto finansējumu, kas norādīts Līguma 3.1. apakšpunktā, saņem no Finansējuma saņēmēja transferta maksājuma veidā atbilstoši par Līguma 1. pielikumā paredzēto aktivitāšu īstenošanai noslēgta/-u līguma/-u faktiskajām izmaksām, pieprasot Finansējuma saņēmējam veikt transferta maksājumus pēc konkrēta/-u līguma/-u noslēgšanas un pirms izmaksu iestāšanās.
	5. Sadarbības partneris pirms maksājumu veikšanas, kas saistīti ar Aktivitāšu īstenošanu un iepirkumu līgumos ar trešajām personām ietverto nosacījumu izpildi, visus rēķinus, kā arī Projekta nodevumus un pieņemšanas – nodošanas aktus, saskaņo ar Finansējuma saņēmēju.
	6. Lai nodrošinātu nepieciešamā finansējuma savlaicīgu saņemšanu, Sadarbības partneris regulāri izvērtē Projekta finansējuma apguvi, veic prognozi par turpmākajiem veicamajiem maksājumiem, sagatavo un iesniedz Finansējuma saņēmējam plānoto maksājumu pieprasījumu grafiku atbilstoši Līguma 3. pielikuma veidnei “Iepirkumu plāns un plānoto maksājumu pieprasījumu grafiks” (turpmāk – 3. pielikuma veidne). Ja nepieciešams koriģēt iepriekš iesniegtu plānoto maksājumu pieprasījumu grafiku, Sadarbības partneris to sagatavo atbilstoši 3. pielikuma veidnei, iekļaujot detalizētu izmaiņu skaidrojumu, iesniedz Finansējuma saņēmējam ne vēlāk kā 8 (astoņas) darbdienas pirms datuma, kad plānota kārtējā maksājuma pieprasījuma iesniegšana.
	7. Sadarbības partneris iesniedz Finansējuma saņēmējam līdz kārtējā gada 6. janvārim un 6. jūlijam izdevumus pamatojošos dokumentus par iepriekšējo pusgadu. Ja CFLA (projektu uzraudzības funkcijas īstenotāja) ir nosūtījusi rakstisku paziņojumu par Finansējuma saņēmēja iesniegtajos izdevumus pamatojošos dokumentos konstatētajām nepilnībām, un šīs nepilnības attiecas uz Sadarbības partnera izdevumus pamatojošajiem dokumentiem, Sadarbības partnerim ir pienākums ne vēlāk kā 5 (piecu) darba dienu laikā no dienas, kad Finansējuma saņēmējs to ir pieprasījis, šīs nepilnības novērst un iesniegt Finansējuma saņēmējam to apliecinošus dokumentus.
	8. Sadarbības partneris iesniedz izdevumus pamatojošos dokumentus Finansējuma saņēmējam, ja CFLA tādus ir pieprasījusi, CFLA noteiktajā termiņā, kas nav īsāks par 2 (divām) darba dienām.
	9. Projekta maksājumi tiek veikti no Līguma spēkā stāšanās dienas līdz 2026. gada 30. aprīlim.
	10. Sadarbības partneris, īstenojot Aktivitātes, uzskaita ANM MK noteikumos noteiktos attiecināmos izdevumus, ar Projektu saistītās izmaksas, naudas plūsmas savā grāmatvedības uzskaitē saskaņā ar normatīvo aktu prasībām un vispārpieņemtajiem grāmatvedības kārtošanas principiem tā, lai Projekta izmaksas un Projekta lietvedība būtu identificējamas, nodalītas no pārējām Sadarbības partnera izmaksām, izdevumiem, naudas plūsmām un ir pārbaudāmas.
	11. Sadarbības partneris nodrošina veikto maksājumu izsekojamību, izmantojot Projektam paredzētu norēķinu kontu Valsts kasē, no kura veic un uz kuru saņem visus ar Aktivitāšu īstenošanu saistītos maksājumus.
	12. Finansējuma saņēmējs veic pasākumus Projekta ietvaros Sadarbības partnerim piešķirto finanšu līdzekļu izmaksas apturēšanai, konstatējot aizdomas par Pārkāpumu – tāda darbība vai rīcība, kas pārkāpj Projekta īstenošanas līguma nosacījumus, Sadarbības līguma nosacījumus vai ANM MK noteikumus un par kuru neievērošanu uzraugošo funkciju veicošās iestādes var piemērot vai ir piemērojušas korektīvas darbības .
	13. Finansējuma saņēmējs veic pasākumus Projekta ietvaros izmaksāto līdzekļu atgūšanai no Sadarbības partnera, ja:
		1. tiek konstatēts Pārkāpums;
		2. Viedās administrācijas un reģionālās attīstības ministrija kā IKT pārvaldības organizācija (turpmāk – IKT pārvaldības organizācija) pieņem lēmumu par nelikumīga valsts atbalsta konstatēšanu.
3. **PUŠU TIESĪBAS UN PIENĀKUMI**
	1. Projekta īstenošanas rezultātā radītās materiālās vērtības ir valsts īpašums, kas ir Sadarbības partnera vai Finansējuma saņēmēja valdījumā.
	2. Pušu atbildība:
		1. Puses katra atsevišķi ir atbildīga par Projekta rezultātā radīto vērtību un ar to saistīto iegādes un lietošanas procedūru atbilstību normatīvo aktu prasībām;
		2. Pusēm ir pienākums Projekta ietvaros radītās materiālās vērtības un rezultātus izmantot atbilstoši Projekta mērķiem;
		3. Puses nedrīkst ieķīlāt, iznomāt, apgrūtināt ar citām lietu tiesībām un atsavināt kustamo un nekustamo mantu, kas iegādāta par Projekta līdzekļiem Projekta darbības laikā un 5 (piecus) gadus pēc Projekta noslēguma maksājuma apstiprināšanas CFLA.
	3. Sadarbības partnerim ir šādi pienākumi:
		1. uzsākt un īstenot Aktivitātes saskaņā ar Līguma 1. pielikumu un 2. pielikumu un to īstenošanai piešķirto finansējumu, nodrošināt Aktivitāšu paredzēto sasniedzamo rādītāju sasniegšanu pilnā apjomā, kā arī horizontālo principu ievērošanu, projekta datu ticamību un izsekojamību;
		2. nodrošināt normatīvajos aktos, Finanšu ministrijas kā koordinējošās iestādes, IKT pārvaldības organizācijas, CFLA, Iepirkumu uzraudzības biroja un citu institūciju vadlīnijās, skaidrojumos un metodikās, kā arī Līgumā paredzēto nosacījumu izpildi;
		3. veikt materiālo vērtību iegādi, piemērojot normatīvos aktus publisko iepirkumu jomā, tai skaitā:
			1. nodrošina Publisko iepirkumu likumā, tiesību aktos un Iepirkumu uzraudzības biroja vadlīnijās un skaidrojumos noteikto prasību ievērošanu;
			2. nodrošina nediskriminācijas, savstarpējās atzīšanas, atklātības un vienlīdzīgas attieksmes principu ievērošanu, kā arī piegādātāju brīvu konkurenci;
			3. nodrošina interešu konflikta neesamību;
			4. ja paredzamā līguma cena nesasniedz robežu, no kuras iepirkums jāveic saskaņā ar Publisko iepirkumu likumu un/vai citu normatīvo aktu, Sadarbības partneris pirms līguma noslēgšanas veic un dokumentē tirgus izpēti. Tirgus izpētei var izmantot savu iepriekšējo pieredzi, attiecīgās jomas ekspertu vērtējumu, interneta resursus, potenciālo līguma izpildītāju aptaujas un citas metodes atbilstoši Iepirkumu uzraudzības biroja vadlīnijām;
			5. slēdzot uzņēmuma līgumu ar esošo vai bijušo darbinieku, Sadarbības partneris nodrošina un spēj dokumentāli pierādīt, ka attiecīgais darbinieks nav bijis iesaistīts iepirkuma, kura ietvaros tiek slēgts uzņēmuma līgums, procedūras dokumentu izstrādāšanā, tam nav bijušas citas priekšrocības vai tas kā citādi nav ietekmējis Sadarbības partnera lēmuma pieņemšanu;
		4. 20 (divdesmit) darba dienu laikā pēc Līguma noslēgšanas sniegt Finansējuma saņēmējam informāciju par Projekta ietvaros plānotiem Sadarbības partnera iepirkumiem atbilstoši 3. pielikuma veidnei. Mainoties informācijai par Projekta ietvaros plānotajiem Sadarbības partnera iepirkumiem, Sadarbības partneris sniedz aktualizētu informāciju saskaņā ar 3. pielikuma veidni, nosūtot to uz Līguma 6.2.  apakšpunktā norādīto Finansējuma saņēmēja kontaktpersonas elektronisko pastu un vienlaicīgi ar pavadvēstuli arī uz Finansējuma saņēmēja oficiālo elektronisko adresi;
		5. īstenojot Aktivitātes, nodrošināt Aktivitāšu atbilstību ANM MK noteikumiem un izmaksu attiecināmību atbilstoši normatīvo aktu prasībām. Ja CFLA un/vai IKT pārvaldības organizācija atzīst Sadarbības partnera izmaksas par neattiecināmām, Sadarbības partnerim ir pienākums atmaksāt neatbilstoši veiktos izdevumus Finansējuma saņēmēja Projekta kontā triju mēnešu laikā no CFLA un/vai IKT pārvaldības organizācijas lēmuma par neatbilstības konstatēšanu spēkā stāšanās dienas vai vienoties par neatbilstoši veikto izdevumu atmaksas grafiku;
		6. veikt visus maksājumus, kas saistīti ar Aktivitāšu īstenošanu saskaņā ar Projekta nosacījumiem un iepirkumu līgumos ar trešajām personām ietvertajiem nosacījumiem un samaksas termiņiem;
		7. deleģēt pārstāvjus un piedalīties Projekta darba grupu sanāksmēs, Projekta vadības grupas un Projekta uzraudzības padomes sanāksmēs;
		8. pieņemt visas Aktivitāšu īstenošanas rezultātā radītās vai iegādātās vērtības Sadarbības partnera bilancē, kā arī nodrošināt šo vērtību uzturēšanu vismaz 5 (piecus) gadus pēc Projekta noslēguma maksājuma apstiprināšanas CFLA, tai skaitā – nodrošināt Projekta ietvaros iesaistīto Sadarbības partnera sistēmu vai to saskarņu darbību to uzturēšanai piešķirtā finansējuma ietvaros;
		9. izmantot aktivitāšu īstenošanas rezultātā pilnveidotos informācijas un komunikācijas tehnoloģiju (turpmāk - IKT) risinājumus atbilstoši Projekta ietvaros definētajiem mērķiem, t.sk., nodrošināt, ka radītie risinājumi ir koplietojami un izmantojami citām ieinteresētajām pusēm;
		10. veikt dokumentu apriti un lietvedības kārtošanu saistībā ar Aktivitātēm, ieviešot Projektam nodalītu lietu nomenklatūru;
		11. visos ar Projekta īstenošanu saistītajos dokumentos, t. sk. maksājuma uzdevumos, rīkojumos, rēķinos, pieņemšanas – nodošanas aktos norādīt Projekta identifikācijas numuru;
		12. pēc pieprasījuma 3 (trīs) darba dienu laikā (ja Puses nevienojas par citu termiņu) atbildēt uz jebkuru Finansējuma saņēmēja, CFLA, IKT pārvaldības organizācijas, Eiropas Komisijas, Eiropas Biroja krāpšanas apkarošanai, Eiropas Prokuratūras, Korupcijas novēršanas un apkarošanas biroja, Centrālās finanšu un līgumu aģentūras, Atveseļošanās fonda vadībā iesaistīto institūciju un Valsts kontroles informācijas pieprasījumu un savas kompetences ietvaros sagatavot auditiem, kontrolēm un pārbaudēm nepieciešamos dokumentus, nodrošinot pieprasīto dokumentu uzrādīšanu un, ja nepieciešams, izsniegšanu;
		13. izstrādāt un ievērot iekšējo kārtību, lai nepieļautu Pārkāpuma situācijas iestāšanos;
		14. Projekta ietvaros veicot personu datu apstrādi, tai skaitā to uzkrāšanu un iesniegšanu Finansējuma saņēmējam, CFLA, IKT pārvaldības organizācijai, Eiropas Komisijas, Eiropas Biroja krāpšanas apkarošanai, Eiropas Prokuratūras, Korupcijas novēršanas un apkarošanas biroja, Centrālās finanšu un līgumu aģentūras, Valsts kontroles, Atveseļošanās fonda vadībā iesaistīto institūciju un citu kompetento institūciju pārstāvjiem, ievērot normatīvajos aktos par personu datu (tai skaitā īpašu kategoriju personas datu) aizsardzību noteiktās prasības;
		15. Projekta ietvaros Puses, veicot personu datu apstrādi, sadarbojas kā atsevišķi pārziņi, lai veiktu savas funkcijas un uzdevumus saskaņā ar Valsts pārvaldes iekārtas likuma 54. pantu.
		16. Aktivitāšu īstenošanas izmaksu pieauguma gadījumā, ja tās radušās Sadarbības partnera darbību rezultātā, segt sadārdzinājumu no saviem līdzekļiem;
		17. nodrošināt Līguma 5. punktā minēto dokumentu glabāšanu;
		18. nodrošināt piekļuvi ar Projekta ietvaros Aktivitāšu īstenošanu saistītajiem dokumentiem, kas attiecas uz veicamo finanšu kontroli vai auditu, Finansējuma saņēmēja un Projekta īstenošanu uzraugošajām institūcijām 5 (piecus) gadus pēc Projekta noslēguma pārskata apstiprināšanas;
		19. pēc Finansējuma saņēmēja ierosinājuma sniegt atbalstu publicitātes pasākumiem un informācijas sniegšanā par Projekta aktivitātēm;
		20. nekavējoties, bet ne vēlāk kā 5 (piecu) darba dienu laikā no dienas, kad Sadarbības partneris par to uzzinājis, rakstiski informēt Finansējuma saņēmēju par jebkuriem apstākļiem, kas varētu mainīt Projekta īstenošanas atbilstību Vienošanās nosacījumiem, kā arī gadījumos, ja kāds no Projektā dotajiem apliecinājumiem var kļūt vai kļūst nepatiess, neprecīzs, nepilnīgs vai maldinošs, vai par jebkādiem citiem būtiskiem notikumiem un apstākļiem, kas negatīvi ietekmē vai apdraud vai kas pamatoti ir uzskatāmi par tādiem, kas varētu negatīvi ietekmēt vai apdraudēt Līguma izpildi;
		21. nodrošināt Projekta uzraudzībai nepieciešamo rādītāju apkopošanu un datu uzkrāšanu par Sadarbības partnera Projekta ietvaros sasniegtajiem rezultātiem, un sniegt šādu informāciju pēc Finansējuma saņēmēja pieprasījuma (1. pielikumā norādītie rezultāti);
		22. nepieļaut interešu konfliktu, dubulto finansējumu, korupciju, krāpšanas un trūkumu iestāšanos (atbilstoši Vienošanās 1. pielikuma 1. punktā skaidroto terminu tvērumam) Aktivitāšu īstenošanā. Par iespējamām interešu konflikta, dubultā finansējuma, korupcijas, krāpšanas un trūkuma iestāšanās situācijām nekavējoties, bet ne vēlāk kā 2 (divu) darba dienu laikā informēt Finansējuma saņēmējus;
		23. sniegt priekšlikumus un saturu tiesiskā regulējuma, kas nosaka Aktivitāšu ietvaros attīstīto IKT risinājumu darbību un lietošanu, izstrādei;
		24. nodrošināt publicitātes un vizuālās identitātes prasību izpildi atbilstoši Eiropas Parlamenta un Padomes Regulas (ES) Nr.2021/2414 34.panta 2.punktā noteiktajam un 2022. gada 28. novembra vadlīnijās “ES fondu 2021. – 2027. gada un Atveseļošanas fonda komunikācijas un dizaina vadlīnijas” noteiktajām prasībām:
			1. Projekta īstenošanas laikā nodrošināt aktuālās informācijas publicēšanu Sadarbības partnera tīmekļa vietnē, atjaunojot informāciju ne retāk kā reizi pusgadā;
			2. informatīvā plakāta izvietošana Sadarbības partnera telpās visā Projekta īstenošanas periodā;
			3. Sadarbības partnera reorganizācijas gadījumā nodrošināt ar Līgumā uzņemto tiesību un pienākumu nodošanu tā saistību pārņēmējam, iepriekš to saskaņojot ar Finansējuma saņēmēju, CFLA un IKT pārvaldības organizāciju;
			4. Līguma darbības laikā paziņot Finansējuma saņēmējam par izmaiņām Sadarbības partnera pamatdatos (kontaktinformācija, juridiskā adrese) 3 (trīs) darba dienu laikā pēc to maiņas;
			5. veikt citas normatīvajos aktos un Līgumā noteiktās darbības.
	4. Sadarbības partnerim ir šādas tiesības:
		1. rīkoties ar Līguma 4.4.2.apakšpunktā minēto informāciju, lai īstenotu Aktivitātes;
		2. pieprasīt un saņemt Aktivitāšu īstenošanai nepieciešamo informāciju no Finansējuma saņēmēja;
		3. ierosināt Projekta grozījumus;
		4. izmantot citas normatīvajos aktos un Līgumā paredzētās tiesības.
	5. Finansējuma saņēmējam ir šādi pienākumi:
		1. nodrošināt normatīvajos aktos, Finanšu ministrijas kā koordinējošās iestādes, IKT pārvaldības organizācijas, CFLA, Iepirkumu uzraudzības biroja un citu institūciju vadlīnijās, skaidrojumos un metodikās, kā arī Līgumā paredzēto nosacījumu izpildi;
		2. nodrošināt Projekta īstenošanu saskaņā ar Projekta iesniegumā noteikto Projekta vadības struktūru un tās aprakstu;
		3. nodrošināt Sadarbības partnerim Līguma 3.1. apakšpunktā minēto finansējumu Aktivitāšu īstenošanai un rezultātu sasniegšanai;
		4. nodrošināt Sadarbības partnerim nepieciešamās dokumentācijas, konsultāciju un informatīvā atbalsta, kas saistīts ar Līguma izpildi un Projektu īstenošanu, savlaicīgu sniegšanu;
		5. pēc pieprasījuma 3 (trīs) darba dienu laikā (ja Puses nevienojas par citu termiņu) reaģēt uz jebkuru Sadarbības partnera informācijas pieprasījumu par Aktivitātēm un Līguma izpildes jautājumiem;
		6. informēt Sadarbības partneri par kārtību Aktivitāšu un resursu plānošanai, pārvaldībai un uzraudzībai un izmaiņām tajā;
		7. nekavējoties, bet ne vēlāk kā 3 (trīs) darba dienu laikā informēt Sadarbības partneri par jebkādu notikumu, kas varētu izraisīt īslaicīgu vai pilnīgu Projekta izbeigšanu vai citas izmaiņas Projekta īstenošanā;
		8. informēt Sadarbības partneri par Projekta darba grupas sanāksmēm, Projekta vadības grupas un Projekta uzraudzības padomes sanāksmēm, kurās Sadarbības partneris tiek aicināts piedalīties, vismaz 3 (trīs) darba dienas iepriekš;
		9. ja CFLA un/vai IKT pārvaldības organizācija ar savu lēmumu atzīst Sadarbības partnera attiecināmos izdevumus par neatbilstoši veiktiem, Finansējuma saņēmējs nodrošina Projekta izdevumu summas samazināšanu;
		10. Līguma darbības laikā paziņot Sadarbības partnerim par izmaiņām Finansējuma saņēmēja pamatdatos (kontaktinformācija, juridiskā adrese) 3 (trīs) darba dienu laikā pēc to maiņas;
		11. veikt citas normatīvajos aktos un Līgumā noteiktās darbības.
	6. Finansējuma saņēmējam ir šādas tiesības:
		1. pieprasīt Sadarbības partnerim jebkādu informāciju par Aktivitāšu ieviešanas gaitu, veikt pārbaudes Projekta īstenošanas vietās;
		2. Finansējuma saņēmējam ir tiesības vienpusēji atkāpties no Līguma šādos gadījumos:
			1. Projektā konstatēts Pārkāpums, par ko piemērota 100% atgūšana;
			2. konstatēts, ka nav sasniegti Projekta rādītāji;
			3. konstatēts, ka Sadarbības partneris Aktivitāšu īstenošanas laikā, pēc atkārtota Finansējuma saņēmēja brīdinājuma, nepilda normatīvajos aktos vai Līgumā noteiktos pienākumus;
			4. Sadarbības partneris nepilda Līgumu, tai skaitā netiek ievēroti Projektā noteiktie termiņi, vai ir iestājušies citi apstākļi, kas negatīvi ietekmē vai var ietekmēt Projekta rezultātu sasniegšanu;
			5. Sadarbības partneris Projekta īstenošanas laikā ir sniedzis nepatiesu informāciju;
			6. konstatēts, ka Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Šādā gadījumā Finansējuma saņēmējs Sadarbības partnerim nosūta parakstītu vienpusēju paziņojumu par Līguma izbeigšanu.
		3. izmantot citas normatīvajos aktos un Līgumā paredzētās tiesības.
	7. Ja Projekta iesniegumā nepieciešams veikt grozījumus, kas tieši skar Sadarbības partneri, Finansējuma saņēmējs pirms grozījumu projekta iesniegšanas CFLA nosūta tos saskaņošanai Sadarbības partnerim uz tā oficiālo elektronisko adresi. Ja Sadarbības partneris 5 (piecu) darba dienu laikā nesniedz rakstveida iebildumus vai ieteikumus uz Finansējuma saņēmēja oficiālo elektronisko adresi, uzskatāms, ka Sadarbības partneris grozījumu projektu ir saskaņojis.
	8. Ja Projekta iesniegumā tiek veikti grozījumi, tad 3 (trīs) darba dienu laikā Finansējuma saņēmējs nosūta grozīto Projekta iesniegumu uz Sadarbības partnera oficiālo elektronisko adresi un Sadarbības partnera kontaktpersonas elektroniskā pasta adresi.
	9. Sadarbības partneris var tikt pieaicināts piedalīties Projekta uzraudzības padomē, Projekta vadības grupā un Projekta darba grupās.
	10. Sadarbības partneris visā Projekta īstenošanas laikā un arī Projekta pēcuzraudzības periodā, nodrošina, ka Projekta īstenošanas darbības, pieņemtie lēmumi un to izpildes kontrole, tiek īstenota neatkarīgi un nošķirti no VARAM kā IKT pārvaldības organizācijas, Nozares ministrijas funkciju un pienākumu veikšanas.
4. **AR PROJEKTA ĪSTENOŠANU SAISTĪTIE DOKUMENTI UN TO GLABĀŠANAS TERMIŅŠ**
	1. Sadarbības partneris nodrošina visas ar Projekta Aktivitāšu īstenošanu saistīto datņu un dokumentācijas uzglabāšanu, tajā skaitā ar Aktivitāšu saistīto korespondenci, konkursu sludinājumus, nolikumus, iepirkumu procedūru dokumentāciju, darba veicēju, pakalpojumu sniedzēju piedāvājumus un piedāvājumu vērtēšanas dokumentāciju, Aktivitāšu ietvaros noslēgtos līgumus un ar līgumiem saistīto korespondenci, veikto darbu un pakalpojumu apliecinošo dokumentāciju, veikto maksājumu dokumentāciju (rēķinus, maksājuma uzdevumus, bankas paziņojums par veiktajiem izdevumiem), attaisnojuma dokumentus u.c., ievērojot Eiropas Savienības un Latvijas Republikas normatīvajos aktos paredzētos dokumentu glabāšanas noteikumus.
	2. Pēc Projekta īstenošanas visus ar Aktivitāšu īstenošanu saistīto dokumentu oriģinālus, tai skaitā Projekta ietvaros noslēgto līgumu, veikto darbu, sniegto pakalpojumu apliecinošo dokumentu, veikto maksājumu apliecinošo dokumentu oriģinālus vai to atvasinājumus ar juridisku spēku, Sadarbības partneris uzglabā 5 (piecus) gadus pēc noslēguma maksājuma veikšanas.
5. **PUŠU SADARBĪBA UN KONTAKTPERSONAS**
	1. Līguma izpildei katra no Pusēm nosaka vienu vai vairākas kontaktpersonas, kuru pienākums ir kontrolēt un koordinēt Līguma izpildi un piedalīties Projekta īstenošanas pasākumos.
	2. Finansējuma saņēmēja Līguma kontaktpersona: amats, vecākais projektu vadītājs Ēriks Bandenieks tālr.26483626, e-pasta adrese: eriks.bandenieks@vdaa.gov.lv, pasta adrese: Alberta iela 10, Rīga, LV-1010.
	3. Sadarbības partnera Līguma kontaktpersona: amats, Projektu vadītājs Andris Skraucis, tālr.: 29248214; e-pasta adrese: andris.skraucis@mobilelinepv.com; pasta adrese: Brīvības iela 33, Ogre, Ogres novads, LV-5001.
	4. Ja kāda no Pusēm maina Līguma 6.2. un 6.3. apakšpunktā noteiktās kontaktpersonas, tad šai Pusei par izmaiņām jāpaziņo otrai Pusei rakstiski 3 (trīs) darba dienu laikā.
	5. Jebkurš oficiāls paziņojums, lūgums, pieprasījums vai cita informācija saskaņā ar Līgumu tiek noformēta rakstiski un sūtīts uz Līgumā norādītajām Pušu oficiālajām elektroniskajām adresēm elektronisko dokumentu veidā. Minētais neattiecas uz gadījumiem, kas noteikti Līguma 6.6. apakšpunktā.
	6. Saziņa informatīvajos vai organizatoriskajos jautājumos organizējama, izmantojot Līguma 6.2. un 6.3. apakšpunktā norādītās kontaktpersonu elektroniskā pasta adreses.
	7. Puses apņemas atklāti, pamatoti un argumentēti sniegt dažādām auditorijām, tostarp plašsaziņas līdzekļiem un sabiedrībai, mērķorientētu informāciju, kas ir konsekventa, lietderīga un samērīga, tai skaitā attiecībā uz lēmumiem, kas tiek pieņemti Projekta ietvaros. Puses pauž vienotu nostāju visos jautājumos, kas ir saistīti ar Projekta īstenošanu, iepriekš tos saskaņojot.
6. **KONFIDENCIALITĀTE**
	1. Puses apņemas bez otras Puses iepriekšējas rakstveida piekrišanas neizpaust informāciju, ko tā ieguvusi Līguma izpildes gaitā un kurai Pusei ir piešķīrusi ierobežotas pieejamības statusu.
	2. Puses apņemas ievērot konfidencialitāti attiecībā uz otras Puses saimnieciska, tehniska vai zinātniska rakstura lietām, kurām viena no Pusēm ir noteikusi konfidencialitātes statusu vai ierobežotas pieejamības informācijas statusu Līguma ietvaros.
	3. Jebkāda informācija, ko Līguma darbības laikā katra Puse iegūst no citas Puses, bez iepriekšējās saskaņošanas ar citu Pusi var tikt atklāta tikai normatīvajos aktos paredzētajos gadījumos un kārtībā.
	4. Konfidencialitātes noteikumi darbojas Līguma darbības laikā un paliek spēkā pēc Līguma darbības beigām.
	5. Konfidenciālas informācijas izpaušana trešajām personām netiks uzskatīta par Līguma pārkāpumu šādos gadījumos:
		1. ja konfidenciāla informācija tiek izpausta vai nodota CFLA, IKT pārvaldības organizācijai, Eiropas Komisijai, Eiropas Birojam krāpšanas apkarošanai, Korupcijas novēršanas un apkarošanas birojam, Centrālās finanšu un līgumu aģentūrai, Atveseļošanās fonda vadībā iesaistītajām institūcijām un Valsts kontrolei, kas saistīta ar Projekta īstenošanas laikā veiktajiem auditiem, kontrolēm un pārbaudēm, tai skaitā uzrādot pieprasītos dokumentus un, ja nepieciešams, izsniedzot tos;
		2. konfidenciāla informācija tiek izpausta vai nodota citām Līguma 7.5.1. apakšpunktā neminētām trešajām personām (tai skaitā kompetentām valsts varas, administratīvajām, tiesu vai tamlīdzīgām iestādēm) tiesību aktos noteiktajos gadījumos un kārtībā ar noteikumu, ka saņēmēja Puse savu iespēju robežās nekavējoties paziņo par to nododošajai otrai Pusei (ja vien nebūs tiešs kompetento iestāžu aizliegums to darīt);
		3. konfidenciāla informācija tiek izpausta vai nodota trešajām personām pēc tam, kad šī pati konfidenciālā informācija neatkarīgi no saņēmējas puses ir kļuvusi publiski zināma vai brīvi pieejama trešajām personām.
	6. Par konfidencialitātes pārkāpumu netiks uzskatīts un konfidencialitātes pienākums neattiecas uz šādu informāciju:
		1. kura ir publiski pieejama pirms Līguma noslēgšanas;
		2. kura kļūst publiski pieejama bez saņēmējas puses vainas;
		3. kura ir nodota saņēmējai pusei bez konfidencialitātes pienākuma;
		4. kuru saņēmēja puse ir radījusi neatkarīgi no izpaudējas puses.
7. **NEPĀRVARAMA VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtējiem apstākļiem pieskaitāmi: stihiskas nelaimes, avārijas, katastrofas, epizootijas, kara darbība, nemieri, kas kavē vai pārtrauc Līguma tiesību un pienākumu pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem, kā arī izpildīt attiecīgos Līguma pienākumus un tiesības pēc nepārvaramas varas vai ārkārtēja rakstura apstākļu beigām.
	2. Par nepārvaramas varas un ārkārtējiem apstākļiem tiek ziņots rakstiski Līguma 6.5. apakšpunktā noteiktajā kārtībā. Ziņojumā jānorāda, kādā termiņā ir iespējama un paredzama Līgumā noteikto tiesību un pienākumu izpilde, un pēc otras Puses pieprasījuma papildus jāiesniedz izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Līgumā paredzēto Pušu pienākumu veikšanas termiņš tiek atlikts samērīgi ar šādu apstākļu darbības ilgumu, ievērojot pieļaujamo Projekta īstenošanas ilgumu.
8. **CITI NOTEIKUMI**
	1. Pusēm saglabājas autora mantiskās tiesības uz tiem dokumentiem, materiāliem, datiem vai programmatūru, kura ir tikusi izmantota Līguma izpildes ietvaros un uz kurām Pusēm ir bijušas autora mantiskās tiesības jau pirms Līguma spēkā stāšanās brīža.
	2. Sadarbības partnerim saglabājas visas autora mantiskās tiesības uz Līguma ietvaros un par Sadarbības partnera līdzekļiem radīto (ieskaitot tā pasūtīto) programmatūru vai citu Līguma izpildījumu, ja vien Puses saskaņā ar šo Līgumu nevienojas citādi.
	3. Līguma saistības nekādā veidā nevar tikt nodotas trešajai pusei bez iepriekšējas rakstiskas CFLA piekrišanas.
	4. Līgums stājas spēkā ar brīdi, kad Līgumu ir parakstījušas abas Puses un ir spēkā līdz pilnīgai Pušu saistību izpildei.
	5. Strīdus, kas radušies Līguma izpildes laikā, Puses risina savstarpēju pārrunu ceļā, ja vienošanās netiek panākta strīdu risina saskaņā ar Latvijas Republikas normatīvajiem aktiem.
	6. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
	7. Līgums sagatavots un parakstīts ar drošu elektronisko parakstu uz 16 (sešpadsmit) lapām, ieskaitot Līguma pielikumus uz 5 (piecām) lapām.
	8. Līguma neatņemama sastāvdaļa ir šādi pielikumi:
		1. 1. pielikums “Sadarbības partnerim Projekta ietvaros noteiktās aktivitātes: “*Ogres novada pašvaldība*” uz 3 (trīs) lapām;
		2. 2. pielikums “Sadarbības partnera Projekta finansējums, EUR: “*Ogres novada pašvaldība*” uz 1 (vienas) lapas;
		3. 3. pielikums “Iepirkumu plāns un plānoto maksājumu pieprasījumu grafiks” uz 1 (vienas) lapas.
9. **PUŠU REKVIZĪTI**

|  |  |
| --- | --- |
| **Finansējuma saņēmējs** | **SADARBĪBAS PARTNERIS** |
| Valsts digitālās attīstības aģentūra | Ogres novada pašvaldība |
| Alberta iela 10, Rīga, LV-1010 | Brīvības iela 33, Ogre, Ogres novads, LV-5001 |
| Reģistrācijas Nr. 90001733697\* | Reģistrācijas Nr. 90000024455 |
| Tālr.: 67079000 | Tālr.: 65071160 |
| E-pasts: pasts@vdaa.gov.lv | E-pasts: ogredome@ogresnovads.lv |
| *Direktors:* | Domes priekšsēdētāja vietnieks:  |
| *Jorens Liopa* | *Gints Sīviņš* |

\* Piezīme: “Oficiālā elektroniskā adrese.”

\*\* Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. pielikums

Sadarbības līgumam

par projekta Nr. 2.1.2.1.i.0/2/24/I/CFLA/003

Atvieglojumu pārvaldības pakalpojuma

pilnveide un ieviešanas atbalsts” aktivitāšu īstenošanu

**Sadarbības partnerim PROJEKTA ietvaros noteiktās aktivitātes: *Ogres novada pašvaldība***

|  |  |  |  |  |
| --- | --- | --- | --- | --- |
| **Projekta darbības Nr.**  | **Projekta darbības nosaukums**  | **Sadarbības partnera atbildība un sasniedzamais rezultāts**  | **Finansējuma saņēmēja atbildība un sasniedzamais rezultāts**  | **Projekta indikatīvais finansējums Sadarbības partnerim, EUR ar PVN**  |
| 2. | Atvieglojumu devēju piesaiste AVIS lietošanai un AVIS integrācija ar to IKT risinājumiem, kur sadarbības ietvaros paredzētas sekojošas aktivitātes: | 1. Līdzdalība Projekta īstenošanā tā mērķu sasniegšanai saskaņā ar Līguma nosacījumiem;
2. Dalība Projekta pārvaldības struktūru darba grupās, nodrošinot Sadarbības partnera viedokļa sniegšanu jautājumos par AVIS lietošanu un attīstīšana vajadzībām,
3. Īsteno nepieciešamos Projekta publicitātes pasākumus:
	1. Projekta īstenošanas laikā nodrošina aktuālās informācijas publicēšanu Sadarbības partnera tīmekļa vietnē, atjaunojot informāciju ne retāk kā reizi pusgadā;
	2. Informatīvā plakāta (A3 formāts) izvietošana Sadarbības partnera telpās visā Projekta īstenošanas periodā.

Sasniedzamais rezultāts – īstenots projekts. | 1. Projekta īstenošana un vadība atbilstoši Projekta dokumentācijai;
2. Projekta pārvaldības struktūru izveide un to darbības organizēšana;
3. Sagatavo Projekta publicitātes pasākumiem nepieciešamos materiālus:
4. aktuālo informāciju izvietošanai Sadarbības partnera tīmekļa vietnē, atjaunojot informāciju ne retāk kā reizi pusgadā;
5. Informatīvo plakātu izvietošanai Sadarbības partnera telpās.

Sasniedzamais rezultāts – īstenots projekts. | 974’219,40 |
|  | Pašvaldības izsniegto identifikācijas līdzekļu pārvaldības portāla integrācija ar AVIS | Pašvaldības identifikācijas līdzekļu portāla IKT risinājumu izstrāde un tā integrācijas ar AVIS, kas paredz tālākizmantošanu un pārmatojamību arī citām pašvaldībām projekta laikā un pēc tā un uzturēšanu vismaz piecu gadu periodā pēc projekta beigām. Sasniedzamais rezultāts - Pašvaldību identifikācijas līdzekļu portāla IS ir tālākizmantojams un pārmatojams citām pašvaldībām un ir integrēts ar AVIS atvieglojuma sniegšanai un pārvaldībai. | Nodrošina atbalstu risinājuma integrācijai ar AVIS. Sasniedzamais rezultāts - Sadarbības partnera IS integrēta ar AVIS atvieglojuma sniegšanai un pārvaldībai un tālākizmantošanai citās pašvaldības. |
|  | Ēdināšanas pakalpojuma uzskaites risinājuma izstrāde un integrācija ar AVIS | IKT risinājuma izstrāde, integrēt to ar AVIS, lai automatizētu ēdināšanas atvieglojumu piešķiršanu un uzskaiti izglītības iestādēs, nodrošinot to tālākizmantošanu un pārmantojamību citām pašvaldībām projekta laikā un piecu gadu periodā pēc projekta beigām.Sasniedzamais rezultāts - Sadarbības partnera IS integrēta ar AVIS ēdināšanas atvieglojuma sniegšanai un pārvaldībai un tālākizmantošanai citās pašvaldības. | Nodrošina atbalstu risinājuma integrācijai ar AVIS. Sasniedzamais rezultāts - Sadarbības partnera IS integrēta ar AVIS ēdināšanas atvieglojuma sniegšanai un pārvaldībai un tālākizmantošanai citās pašvaldības. |
|  | Iedzīvotāju digitālo un fizisko identifikācijas līdzekļu datu apmaiņas ar AVIS risinājuma integrācijas risinājuma ieviešana | IKT risinājumu izstrāde un integrācija ar AVIS, lai automatizētu pašvaldības identifikācijas līdzekļu datu apmaiņu par piemērotajiem atvieglojumiem.Sasniedzamais rezultāts - Sadarbības partnera IS pielāgota dažādu atvieglojumu sniegšanai un pārvaldībai integrācijā ar AVIS. | Nodrošina atbalstu pašvaldības IS pielāgošanai dažādu atvieglojumu sniegšanai un pārvaldībai.  Sasniedzamais rezultāts - Sadarbības partnera IS pielāgota dažādu atvieglojumu sniegšanai un pārvaldībai integrācijā ar AVIS. |
|  | AVIS un pašvaldības sociālās palīdzības administrēšanas lietojumprogrammas integrācijas risinājuma ieviešana | IKT risinājuma izstrāde, integrēt to ar AVIS, lai automatizētu piešķirto un izmantoto atvieglojumu datu nodošanu uz IS par sociālo gadījumu risināšanas nodrošināšanu. Sasniedzamais rezultāts - Sadarbības partnera IS pielāgota dažādu atvieglojumu sniegšanai un pārvaldībai integrācijā ar AVIS. | Nodrošina atbalstu pašvaldības IS pielāgošanai dažādu atvieglojumu sniegšanai un pārvaldībai.  Sasniedzamais rezultāts - Sadarbības partnera IS pielāgota dažādu atvieglojumu sniegšanai un pārvaldībai integrācijā ar AVIS. |
|  |  |  |  | 974’219,40 |

2. pielikums

Sadarbības līgumam

par projekta Nr. 2.1.2.1.i.0/2/24/I/CFLA/003

“Atvieglojumu pārvaldības pakalpojuma

 pilnveide un ieviešanas atbalsts” aktivitāšu īstenošanu

**Sadarbības partnera PROJEKTA finansējums, EUR: *Ogres novada pašvaldība***

|  |  |  |  |
| --- | --- | --- | --- |
| **Izmaksas veids** | **Izmaksas pamatojums**(īss apraksts par plānotām aktivitātēm, kas tiks īstenotas izmaksu ietvaros, sasniedzamais rezultāts, atvieglojumu veids, uz ko attiecina izmaksas, Sadarbības partnera IKT risinājums, uz ko attiecināmas izmaksas) | **Aktivitātes īstenošanas laiks (no – līdz)** | **Projekta finansējums** |
| **Kopā (EUR)** | **t.sk. PVN** |
| IKT risinājumu, IS, pakalpojumu, datu pārvaldības dokumentācijas sagatavošanas izmaksas (tehniskā specifikācija, projektējums, lietotāju vajadzību analīze u.c.)IKT risinājumu izstrāde/pilnveidošana, pakalpojumu attīstīšana, datu kvalitātes uzlabošanas pakalpojumi | Pašvaldības izsniegto identifikācijas līdzekļu pārvaldības portāla integrācijas ar AVIS **izstrāde**. Izglītības iestāžu ēdināšanas uzskaites un apmaksas risinājuma integrācijas ar AVIS **izstrāde**. | **01.07.2025.-30.12.2025.** | **914 106,60** | **158 646,60** |
| IKT risinājumu, IS, pakalpojumu, datu pārvaldības dokumentācijas sagatavošanas izmaksas (tehniskā specifikācija, projektējums, lietotāju vajadzību analīze u.c.)IKT risinājumu izstrāde/pilnveidošana, pakalpojumu attīstīšana, datu kvalitātes uzlabošanas pakalpojumi | Iedzīvotāju digitālo un fizisko identifikācijas līdzekļu pārvaldības risinājuma datu apmaiņas ar AVIS risinājuma **ieviešana**. Izglītības iestāžu ēdināšanas pakalpojuma uzskaites risinājuma integrācijas ar AVIS **ieviešana**.* AVIS un pašvaldības sociālās palīdzības administrēšanas lietojumprogrammas integrācija ar AVIS risinājuma **ieviešana**.
 | **01.01.2026. – 31.03.2026** | **60 112,80** | **10 432,80** |
| **KOPĀ (EUR):**  | **974 219,40** | **169 079,40** |

3. pielikums

Sadarbības līgumam

par projekta Nr. 2.1.2.1.i.0/2/24/I/CFLA/003

“Atvieglojumu pārvaldības pakalpojuma

 pilnveide un ieviešanas atbalsts” aktivitāšu īstenošanu

**Iepirkumu plāns un plānoto maksājumu pieprasījumu grafiks**

|  |  |
| --- | --- |
| **Projekta nosaukums un Nr.** | Projekts “Atvieglojumu pārvaldības pakalpojuma pilnveide un ieviešanas atbalsts”, Nr. 2.1.2.1.i.0/2/24/I/CFLA/003  |
| **Finansējuma saņēmējs:** | Valsts digitālās attīstības aģentūra  |
| **Sadarbības partneris:** | Ogres novada pašvaldība |

1. **Iepirkumu plāns**

|  |  |  |  |  |  |
| --- | --- | --- | --- | --- | --- |
| **Nr. p.k.** | **Iepirkuma priekšmets** | **Paredzamā****līgumcena (EUR bez PVN)** | **Iepirkuma procedūra** | **Iepirkuma procedūras****izsludināšanas termiņš** | **Noslēgta vienošanas (datums, Nr.,****izpildītājs)** |
|  |  |  |  |  |  |

1. **Plānoto maksājumu pieprasījumu grafiks**

|  |  |  |  |  |
| --- | --- | --- | --- | --- |
| **Nr.p.k.** | **Datums** | **Summa (EUR ar PVN)** | **Izdevumu apraksts/Piezīmes** | **Iepirkuma Nr. (atbilstoši Iepirkuma plānam)** |
|  |  |  |  |  |
|  |  |  |  |  |

|  |  |  |  |
| --- | --- | --- | --- |
| Atbildīgā amatpersona:*(vārds uzvārds)* |  | Tālrunis: Fakss:E-pasts: |  |
| Datums: |  |
| *dd/mm/gggg* |